Միության նախագահ Ենոք Թադևոսյանը հետաքրքիր, բովանդակալից բանախոսությամբ ներկայացրեց ՀՀ մայրաքաղաքի պատմությունը՝ կրած դժվարություններով, պայքարով և հաղթանակներով, ճարտարապետական զարթոնքով, վերածնված արձաններով ու հուշարձաններով, շենքերով ու շատրվաններով: Բանախոսությանը հետևեց ուրախ համերգային ծրագիրը, որին մասնակցեցին «Ներսես Շնորհալի» երգչախումբը Մարի Աբուլյանի խմբավարությամբ, դուդուկի և դհոլի խմբակները՝ Իվանե Մկրտչյանի և Ռոբերտ Կաշավանիձեի ղեկավարությամբ, մենակատարներ Կարեն Միրզոյանը, Հենրիխ Պետրոսյանը և ասմունքող Աքսանա Յաշաղյանը: Շնորհավորանքի և գնահատանքի խոսքով միջոցառումը եզրափակեցին Հավլաբարի Սբ. Էջմիածին եկեղեցու հոգևոր հովիվ արժ. Տեր Սամվել քհն.Թորոսյանը և Վրաստանում ՀՀ դեսպանության դիվանագետ Արթուր Սարգսյանը: